አድዋ 122ኛዉን የአድዋ ድል በአል ለማክበር ዝግጅቷን  አጠናቃለች
የአድዋ ከተማ ታሪካዊዉን የአድዋ ድል 122ኛ አመት በድምቀት ለማክበር በርካታ ዝግጅቶችን ማጠናቀቋን በስፍራዉ የተገኘዉ የዋልታ ባልደረባ ዘግቧል፡፡ዘጋቢያችን ከስፍራዉ እንደገለፀዉ በዛሬዉ እለት የአድዋ ተራሮችና የአድዋ ድል ቱሪዝም ፕሮጀክት ተመርቋል፡፡ የአድዋ ድልን ታሪካዊ ዳራና ሌሎች ከዚህ ድል ጋር ተያያዥ የሆኑ ጭብጦችን ለማስተላለፍ ያለመ የፎቶ አዉደ ርእይ መካሄዱም ታዉቋል፡፡በአድዋ ተራሮችና የድል ቦታዎች ጉብኝት መካሄዱም ተመልክቷል፡፡የፓናል ዉይይትና የጎዳና ላይ ትርኢቶችም እንዲሁ በበአሉ አከባበር መርሃ ግብር ዉስጥ መካተታቸዉን ለማወቅ ተችሏል፡፡በአሉን ለማክበር እንግዶች፤ የአገርዉስጥና የዉጭ ጎብኝዎች፤ የመንግስት ባለስልጣናትና የስራ ሃላፊዎች፤አባት አርበኞች፤ የመከላከያ ሰራዊት አባላትና ሌሎች ወደከተማዋ መግባታቸዉም ተገልጿል፡፡